
AARHUNDREDERNES  GAADE. 

En  populær-videnskabelig  Afhandling  om 

Livets  Oprindelse. 

(Af  Di\  J.  E.  Greaves  ved  Utah  Landbrugs-Kollegium.    Oversat  fra 

»Improvement  Era«). 


Der  er  sandsynligvis  kun  faa  Mennesker,  som  har  naaet 
den  selstændigt  tænkende  Alder,  uden  i  det  mindste  at  stille 
sig  selv  det  Sporgsmaal:  Hvad  er  Livet?  Hvorfra  kom  det  og 
hvorledes  adskiller  det  levende  sig  fra  det  livlose?  Disse  har 
været  Aarhundredernes  Gaader.  Filosoferne  har  grundet  over 
dem.  Videnskabsmændene  har  arbejdet  i  deres  Laboratorier 
for  at  aftvinge  Naturen  et  Svar.  Lige  fra  Historiens  tidligste 
Morgen  finder  vi,  at  hele  Menneskeheden  har  beskæftiget  sig 
med  disse  betydningsfulde  Sporgsmaal,  og  i  Dag  vil  nogle 
sige,  at  man  ikke  er  nærmere  ved  deres  Losning,  end  da 
Urmennesket  krob  ud  af  sin  Hule,  med  Kolle  i  Haanden  for 
at  dræbe,  saaledes,  at  han  derved  selv  kunde  leve.  Alligevel, 
trods  manges  Mening,  har  denne  Sogen  givet  en  i  Sandhed 
rig  Host.  Det  er  denne  Hosts  Historie  og  nogle  af  dens  Frug- 
ter, som  vi  ønsker  i  Korthed  at  belyse. 


258 

Racen  er  ligesom  Barnet,  idet  Indbildningskraften  er  det 
fremherskende  Instinkt  paa  de  forste  Udviklingsstadier.  Føl- 
gelig finder  vi,  at  dens  forste  Beskrivelser  af  Livets  Oprin- 
delse er  Fostre  af  Fantasien. 

Grækerne  betragtede  Geas  Gudinde  for  at  være  Menneske- 
hedens Moder.  I  deres  vidunderlige  Mytologi  forestiller  de 
sig  Mænd  og  Kvinder  blive  til  af  de  Sten,  der  kastes  paa 
hende.  Kelterne  har  forestillet  sig  Jorden  befolket  med  Trolde 
og  Ellefolk,  Menneskenes  Fjender  eller  Venner. 

Mange  ældgamle  Forfattere  har  fantastisk  skildret  For- 
vandlingen af  dode  Stoffer  til  levende  Væsener.  De  græske 
Filosoffer  lærte  dette  og  Aristoteles  skrev:  »Dyr  fremkom- 
mer sommetider  af  Jorden,  eller  opstaar  i  Planter  eller  i  an- 
dre Dyr«. 

Tre  Aarhundreder  senere  forsvarede  Ovid  Læren  om  Selv- 
dannelse i  sin  Afhandling  om  den  pytagoræiske  Filosofi,  me- 
dens Virgil  giver  Anvisning  paa  kunstig  Fremstilling  af 
Bier. 

Paracelsus  (1493 — 1541),  den  svejtsiske  Filosof,  der  hoj- 
ligen  blandede  Fantasi  og  Kendsgerninger,  giver  Anvisning 
paa,  hvorledes  Lilleputmennesker  laves.  Visse  nærmere  be- 
tegnede Stoffer  anbringes  i  en  Flaske,  der  godt  tilproppet  be- 
graves i  en  Mødding.  Hver  Dag  skal  visse  Besværgelser  ud- 
tales over  Flasken.  Efter  en  Tids  Forlob  vil  —  erklærer  Para- 
celsus —  en  lille  levende  Mandsling  danne  sig  i  Flasken.  Han 
indrømmer  imidlertid  naivt,  at  det  aldrig  er  lykkedes  ham 
at  holde  denne  Skabning  i  Live  efter  at  den  er  laget  ud  af 
Flasken.  Kircher  gaar  endog  et  Skridt  videre  og  beskriver 
visse  Dyr,  som  han  paastaar  blev  til  ved  Selvavl  lige  for  hans 
Øjne  gennem  Vandets  Indvirkning  paa  Brudstykker  af  Plan- 
ter. 

Cardano  (1501 — 71)  lærte,  at  Vandet  frembragte  Fisk  og 
Dyr,  og  at  det  var  Aarsag  til  Gæringen. 

Saa  sent  som  i  det  16.  Aarhundrede  erklærede  en  berømt 
Kemiker,  van  Helmont,  at  Mus  kan  blive  til  ved  Selvdan- 
nelse ved  at  anbringe  nogle  snavsede  Klude  og  nogle  Hvede- 


259 

kerner  eller  et  lille  Stykke  Ost  paa  et  morkt  Sted.  Den  samme 
Filosofs  Metode  for  Frembringelsen  af  Skorpioner  lyder  ko- 
misk i  vore  Dage:  Bor  et  Hul  i  en  Mursten,  læg  nogel  sød 
Basilika  (en  lille  Blomst)  deri,  læg  en  anden  Mursten  over 
den  forste  saaledes,  at  Hullet  ikke  helt  tildækkes.  Udsæt  de 
to  Stene  for  Solvarmen  og  i  Lobet  af  nogle  faa  Dage  vil  Lug- 
ten fra  Blomsten,  der  virker  som  et  Gæringsmiddel,  forvandle 
denne  til  en  virkelig  Skorpion. 

En  Italiener,  Bononani,  beretter  om  en  vidunderlig  For- 
vandling, som  han  paastaar  at  have  været  Vidne  til.  I  raadne 
Planker,  som  han  bjergede  fra  Soen,  udklækkedes  Orm,  af 
hvilke  der  fremkom  Sommerfugle,  og,  hvad  der  var  endnu 
mærkeligere,  Sommerfuglene  blev  til  Fugle,  der  floj  bort. 
Efterhaanden  forkastedes  dog  disse  underlige  fantastiske 
Ideer  om  Selvdannelse  og  man  nojedes  med  at  tro,  at  kun 
de  lavere  og  Dyr  og  Planter,  Sogræs,  Alger,  Orm,  Lus,  Mider 
og  Maddiker  kunde  udvikles  uden  Forældre.  Selv  i  Dag  kan 
man  finde  temmelig  fornuftige  Mennesker,  der  tror,  at  Mider 
og  Lus  kan  opstaa  uden  Forældre,  og  at  Haar  fra  en  Hests 
Manke  eller  Hale  kan  forvandles  til  en  Orm  eller  Slange, 
dersom  det  anbringes  i  Vand  og  udsættes  for  Lys  og  Varme. 

Enhver  ansaa  det  for  en  selvindlysende  Kendsgerning,  at 
Maddiker  opstod  ved  Selvdannelse  i  Kod  eller  Ost  indtil  en 
italiensk  Digter  og  Læge,  Redi  (1626 — 98),  anvendte  den 
simple  Forsigtighedsregel  at  tildække  Kødbeholderen  med  et 
Traadnet,  saa  at  Fluer  ikke  kunde  komme  til  Kødet.  Til- 
trukne af  Lugten  satte  de  sig  paa  Nettet  og  lagde  deres  Æg, 
og  det  var  fra  disse,  at  de  saakaldte  »Orm«  kom. 

Ved  Midten  af  det  16.  Aarhundrede  havde  Teorien  om  Mus, 
Skorpioners  og  Maddikers  Selvdannelse  vist  sig  at  være 
uholdbar.  Men  ved  denne  Tid  havde  Leuwenhoek  opdaget 
forskellige  levende  Smaadyr  i  Regndraaber,  Spyt  og  Stoffer 
i  Forraadnelse.  De  var  alle  forvissede  om,  at  Oprindelsen  til 
Livet  var  opdaget;  thi  enhver,  der  var  forsynet  med  dette 
nye  Instrument.  Mikroskopet,  kunde  med  Lethed  overbevise 
sig   selv  om  Selvdannelsen   af  mikroskopiske   Aal  i   Eddike 

eller  frembringe  Mængder  af  interessante  levende  Skabnin- 
ger i  Vædsker,  hvori  Ho  eller  andre  organiske  Stoffer  var 
anbragt. 

Needham,  en  katolsk  Præst,  anbragte  i  1745  nogle  tildels 
forraadnede  Plantedele  i  en  lukket  Beholder.  Denne  satte 
han  paa  gloende  Aske  for  at  tilintetgøre  mnligt  Liv.  Ved  Un- 
dersøgelsen af  Indholdet  efter  nogen  Tids  Forlob  fandt  han 
mikroskopiske  Organismer,  der  ikke  havde  været  der  i  Be- 
gyndelsen. Paa  dette  Grundlag  byggede  han  sin  Teori  om, 
at  der  eksisterede  en  »produktiv«  eller  »vegetativ«  Kraft,  der 
var  i  Stand  til  at  frembringe  organiserede  Væsener.  Den 
store  Naturhistoriker,  Buffon,  udviklede  Teorien  om,  at  der 
var  visse  uforanderlige  Bestanddele  fælles  for  alle  levende 
Skabninger.  Efter  Doden  blev  disse  Grundelementer  efter 
hans  Mening  frigjorte  og  meget  bevægelige,  indtil  de  med 
hverandre  indbyrdes  formede  Sværme  af  mikroskopiske  le- 
vende Organismer. 

I  1769  gentog  Spallanzani  det  af  Needham  udforte  Eks- 
periment .Han  kogte  Stoffet  en  Time  i  en  hermetisk  forseglet 
Flaske.  Han  skrev:  »Jeg  brugte  lufttætte  Beholdere.  Jeg  holdt 
dem  i  en  Time  i  kogende  Vand,  og  da  jeg  efter  en  rimelig 
Tids  Forlob  aabnede  dem  og  undersogte  deres  Indhold,  fandt 
jeg  ikke  det  mindste  Spor  af  Liv,  uagtet  jeg  undersogte  Ind- 
holdet af  nitten  forskellige  Beholdere«. 

Men  Tilhængerne  af  Teorien  om  Selvavl  var  ikke  over- 
bevist idet  de  paastod,  at  Kogningen  havde  forandret  Oplos- 
ningens Beskaffenhed  saaledes,  at  den  blev  uanvendelig  til 
Frembringelse  af  Liv.  Voltaire,  med  den  ham  egne  Satire, 
tog  nu  Del  i  Kampen  og  latterliggjorte  den  engelske  Gejst- 
lighed, »der  havde  avlet  Aal  i  Sousen  af  kogt  Faarekod«,  og 
bemærkede  vittigt:  »Det  er  mærkeligt,  at  Mennesker  skulde 
benægte  en  Skabers  Tilværelse,  og  dog  mene  selv  at  have 
Evne  til  at  skabe  Aal.«  Dette  var  imidlertid  et  Stridssporgs- 
maal,  der  maatte  afgores,  ikke  ved  Latterliggørelse,  men  ved 
eksperimentale  Undersøgelser. 

Spallanzani  besvarede  disse   Indvendinger  ved   at  brække 

Hul  paa  en  af  Beholderne.  Dette  gav  Lul  ten  Adgang  og  For- 
raadnelsen  begyndte  med  det  samme.  Selv  delte  var  ikke  nok 
til  at  omstyrte  den  ældgamle  Anskuelse.  Hans  Modstandere 
svarede:  »Forseglingen  af  Flaskerne  udelukker  Luften,  og  Il- 
ten eller  Luft  er  nodvendig  for  Frembringelsen  af  Liv«. 

Denne  Indvending  blev  besvaret  gennem  flere  fremragende 
Videnskabsmænds  Forsøg.  I  1836  lod  Schulze  Luft  gaa  gen- 
nem stærke  Syrer  og  derefter  ind  i  kogte  Oplosninger,  men 
kunde  intet  Liv  konstatere,  selv  efter  at  Opløsningen  havde 
slaaet  paa  i  nogen  Tid.  Schwann  lod  Luften  passere  gennem 
stærkt  ophedede  Rør  med  det  samme  Resultat.  Men  hertil 
svarede  Modstanderne,  at  Hede  og  Syrer  forandrede  Luftens 
fysiske  og  kemiske  Egenskaber  saaledes,  at  den  ikke  kunde 
avle  Liv.  Schrøders  og  Dusch  foretog  Eksperimenter  (1853), 
der  var  mere  overbevisende,  thi  de  fandt,  at  det  var  tilstræk- 
keligt at  bruge  Vatpropper  i  Flasker  indeholdende  kogt 
Mælk,  Kod  og  andre  letfordærvelige  Varer  med  det  Resultat, 
at  de  da  holder  sig  friske. 

Siden  Historiens  Morgen  har  Mennesket  været  interesseret 
i  de  forunderlige  Gæringsprocesser,  og  uagtet  mangen  en 
sindrig  Teori  har  været  udviklet  som  Forklaring  derpaa,  saa 
havde  man  ikke  stort  andet  end  Teorier,  da  Pasteurs  epoke- 
gørende Opdagelser  paa  dette  Omraade  blev  publiserede  i 
1837.  Han  paaviste,  at  al  Slags  Gæring  skyldes  organiserede 
mikroskopiske  Cellers  Virksomhed.  Helmholts  og  Liebig  be- 
stred dette.  Den  sidstnævnte  gjorde  en  saadan  Ide  til  Gen- 
stand for  Spot,  idet  han  skrev:  »De,  der  paastaar,  at  Forraad- 
belsen  af  dyriske  Stoffer  skyldes  Tilstedeværelsen  af  mikro- 
skopiske Organismer  minder  en  hel  Del  om  Barnet,  der  vilde 
forklare  Strømmens  Hastighed  i  Rhinen  ved  at  de  talrige 
Hjuls  Bevægelser  i  Venedigs  Fabriker  satte  det  i  Fart  i  Ret- 
ning af  Burgen«.  Men  de  af  Pasteur  omhyggeligt  foretagne 
Eksperimenter  beviste  imidlertid  snart,  at  uden  Mikroberne 
vilde  ingen  Gæring,  ingen  Forraadnelse  eller  Opløsning  af 
nogen  Slags  finde  Sted,  med  Undtagelse  af  den  langsomme 
Iltningsproces. 

Dersom  der  var  nogen  Tvivl  tilbage  hos  Videnskabsmæn- 
dene med  Hensyn  til  Urigtigheden  af  Teorien  om  Selvdan- 
nelse efter  Pasteurs  Arbejde,  da  blev  denne  fuldstændig  ud- 
ryddet af  Tyndall.  Han  paaviste,  at  i  en  stovfri  Atmosfære, 
som  f.  Eks.  paa  Bjergtoppe,  eller  i  snildt  indrettede  Behol- 
dere, som  han  selv  lod  lave,  kunde  let  fordærvelige  Varer 
holde  sig  saa  længe  det  skulde  være,  dersom  de  var  sterili- 
serede, naar  de  anbragtes  deri. 

Saaledes  blev  den  Grundsætning  konstateret,  at  Liv  kun 
kan  komme  fra  Liv.  Hvad  Menneskeslægtens  Velfærd  an- 
gaar,  da  var  dette  den  mest  betydningsfulde  Opdagelse,  der 
nogensinde  var  gjort,  thi  paa  den  hviler  disse  tre  Videnska- 
ber, der  har  gjort  saa  meget  til  at  afværge,  lindre  og  helbrede 
Sygdom:  Bakteriologi,  Sygdomslære  og  Kirurgi. 

Efter  at  have  faaet  denne  Naturens  Lov  stadfæstet,  at  Liv 
kun  opstaar  fra  Liv,  har  Videnskabsmanden  delt  alle  Gen- 
stande paa  Jordens  Overflade  i  to  store  Afdelinger  —  de 
levende  og  de  livlose.  De  første  besidder  visse  Ejendomme- 
ligheder, der  ikke  findes  hos  de  sidste.  Disse  Ejendomme- 
ligheder eller  Egenskaber  er  Bevægelse,  Vækst,  Forplant- 
ning, Aandedræt  og  Pirrelighed.  Det  er  til  Studiet  af  disse 
Ting,  at  Videnskabsmanden  har  henvendt  sin  Opmærksom- 
hed i  den  sidste  Menneskealder.  (Fortsættes.) 


KUNDSKABENS  NØGLE. 

(Af  A.  J.  Parker  i  »Liahona«.) 

Jeg  gor  ikke  Fordring  paa  at  besidde  hojere  Uddannelse. 
Jeg  opsamler  blot  nogle  Smuler  i  Videnskabens  udstrakte 
Rige,  erhverver  mig  en  Linie  her  og  en  Linie  der,  og  saaledes 
bliver  min  Kundskab  foroget. 

Jeg  har  intet  tilovers  for  Folk,  der  vil  korsfæste  Kodet,  for 
at  Aanden  kan  opløftes.  Frelse  kommer  ikke  ved  Selvpinsler, 
men  ved  at  gøre  den  rette  Brug  af  frelsende  Kundskab.  Frelse 

fra  Fattigdom  kommer  ved  at  lære,  hvorledes  den  skal  over- 
vindes, og  ved  at  omsætte  denne  Kundskab  til  Handling. 

Der  er  en  »Kundskabsnogle«  til  ethvert  Virkefelt,  og  denne 
Nogle  aabner  Mulighedernes  Dor  i  timelig  saavel  som  aande- 
lig  Henseende.  Den  gode  Bog  siger:  »Der  er  en  Aand  i  Men- 
nesket og  den  Almægtiges  Inspiration  giver  den  Forstand«. 
Jeg  fremsætter  det  som  min  Anskuelse,  at  »den  Almægtiges 
Inspiration«  er  denne  Kundskabsnogle,  eller  Forstaaelsen  af 
aandelige  Ting.  »Aanden  ransager  alle  Ting,  ogsaa  Guds 
Dybder«.  Denne  Dor  aabner  Forstandens  Dør,  saa  at  Lyset 
vælder  ind  —  Lys,  der  overgaar  alt,  hvad  der  kan  modtages 
fra  nogen  anden  Kilde. 

Joseph  Smith,  de  sidste  Dages  Profet,  erklærede,  at  »intet 
Menneske  kan  blive  frelst  i  Uvidenhed«;  ligeledes  at  »et  Men- 
neske ikke  er  frelst  hurtigere,  end  han  erhverver  Kundskab«, 
nemlig  Kundskab  om  Lovene  for  Frelse.  »Men  dette  er  det 
evige  Liv,  at  de  kende  dig,  den  eneste  sande  Gud,  og  den,  du 
udsendte,  Jesus  Kristus«.  (Joh.  17:3). 

Opnaaelsen  af  det  evige  Liv  burde  ligge  alle  paa  Hjerte, 
thi  hvad  dette  Liv  angaar,  da  véd  vi  alle,  at  det  ophører  efter 
en  stakket  Stunds  Forlob.  »Den,  der  frelser  sit  Liv  skal  miste 
det«,  men  den,  der  ofrer  det  i  Guds  og  sine  Medmenneskers 
Tjeneste,  skal  opnaa  evigt  Liv. 

Med  Hensyn  til  en  Forklaring  af  Livets  Hensigt,  da  maa 
det  indrommes,  at  det  gengivne  Kristi  Evangelium,  kaldet 
»Mormonisme«,  giver  mere  Oplysning  herom,  end  alle  andre 
Systemer  tilsammen.  Som  Herren  sagde  i  gamle  Dage  gen- 
nem Profeten  Esajas:  »Kom,  lad  os  gaa  i  Rette  med  hin- 
anden«, saaledes  er  det  aabenbaret  gennem  Guds  inspirerede 
Profet  i  de  sidste  Dage,  at  »Herrens  Herlighed  er  Intelligens«. 
»Mormonismen«  giver  Kundskabens  Nogle  til  alle,  som  søger 
efter  at  lære  Guds  evige  Sandheder  at  kende. 

Det,  som  Gud  har  aabenbaret  er  Sandhed,  uden  Hensyn  til 
Menneskers  Meninger.  »At  fejle  er  menneskeligt«  paa  Grund 
af  Menneskets  begrænsede  Kundskab.     Men  vor  himmelske 


264 

Fader  er  overbærende.  Gennem  sin  elskede  Søn,  Jesus  Kri- 
stus, indbyder  han  os  alle  til  at  blive  fuldkomne,  »ligesom 
vor  Fader  i  Himmelen  er  fuldkommen«. 

Det  forste,  der  er  at  gøre,  er  at  finde  Sandheden  —  Jesu 
Kristi  sande  Evangelium  —  og  adlyde  det.  Dette  vil  sætte  os 
i  Forbindelse  med  en  oplysende  Indflydelse,  der  stedse  vil 
lede  os  fremad  og  opad  paa  Sandhedens  og  Retfærdighedens 
Vei. 


LEDELSEN   AF  MØDER. 

(Af  Præs.  James  E.  Talmage  i  »Millennial  Star«.) 

I  enhver  ordentlig  Forsamling  maa  der  være  en  Formand 
eller  Ordforer,  under  hvis  Ledelse  Modets  Affærer  foregaar. 
Paa  Grund  af  den  i  vor  Kirke  almindelige  Regel,  ifølge  hvil- 
ken en  Præsident  er  assisteret  af  to  Raadgivere,  kan  den 
ene  af  disse  af  Præsidenten  anmodes  om  at  lede  Gudstjene- 
sten, selv  om  Præsidenten  selv  er  tilstede.  Det  er  en  Raad- 
givers  Pligt  og  Privilegium  at  udfore  det  Hverv,  der  saaledes 
gives  til  ham. 

En  Raadgivers  Myndighed  i  et  saadant  Tilfælde  strækker 
sig  ikke  længere  end  til  Udførelsen  af  det  til  Modet  forud 
arrangerede  Program  og  kan  betragtes  som  den  midlertidige 
Ordforer.  Men  han  har  ikke  Ret  til  at  foretage-  sig  andet,  end 
hvad  han  véd.  er  i  Overensstemmelse  med  Præsidentens 
Plan  og  Hensigt.  Det  forudsættes,  at  Modets  Gang  og  Beskaf- 
fenhed i  Hovedtrækkene  er  udarbejdet  og  fastsat  af  Præsi- 
dentskabet som  et  Hele. 

Dikterede  af  det  paaskønnelsesværdige  Ønske  om  at  ned- 
skrive nøjagtige  Referater  af  Moderne,  har  flere  lokale  Funk- 
tionærer indsendt  Sporgsmaal  angaaende  den  Form,  hvori 
Referaterne  bør  skrives,  især  med  Hensyn  til,  om  det  er  nød- 
vendigt at  give  Navnet  paa  den,  der  præsiderer  og  den,  der 
leder  Modet.  Referatet   af  enhver  Forsamling   og  Møde  bør 

indeholde  Navnene  paa  de  tilstedeværende  Medlemmer  af 
Præsidentskabet,  og  give  Navnet  paa  den,  der  leder  Modet. 

I  Overensstemmelse  med  Kirkens  Orden  præsiderer  den  i 
Modet  tilstedeværende  højeste  kirkelige  Embedsmand,  selv 
om  han  kun  tager  liden  eller  ingen  Del  i  Ledelsen  af,  hvad 
der  foregaar.  I  Referatet  er  det  blot  nødvendigt  at  nævne 
ham  som  værende  tilstede,  hvilket  vil  vise,  at  han  præside- 
rede. En  saadan  bør  dog  ikke  træde  ind  i  eller  tilvende  sig 
den  lokale  Præsidents  Funktioner.  Han  kan  fremkomme  med 
Forslag,  give  Raad  og  Vejledning  til  de  lokale  Funktionærer 
i  Forhold  til,  hvad  der  maatte  vise  sig  nødvendigt;  men  dette 
bor  gores  paa  en  venlig  og  hensynsfuld  Maade,  aldeles  fri  for 
enhver  Antydning  af  Overlegenhed  og  Fremtrængen. 

Forstanderen  for  en  Gren  præsiderer  i  Forening  med  sin 
Medarbejder  over  den  Gren  som  et  Hele  og  folgelig  over  en- 
hver Organisation  og  Funktionær  indenfor  Grenen,  og  er  i 
Forening  med  sine  Medarbejdere  ansvarlig  for  disse  Organi- 
sationers Fremgang  og  Virksomhed.  Dog  bor  han  til  alle 
Tider  behandle  Grenens  Funktionærer  med  behørig  Agtelse, 
og  hverken  han  eller  hans  Medarbejdere  bor  nogensinde  gøre 
sig  skyldig  i  vilkaarlig  Indblanden.  Paa  samme  Maade  er 
Præsidenten  over  en  Konference  ansvarlig  for  Ledelsen  af 
Grenene  i  denne5  og  præsiderer  derfor  over  disse.  Omrejsende 
Ældster  i  Grenene  bor  i  disse  betragtes  som  Konfereneepræ- 
sidentens  autoriserede  Repræsentanter.  Alle  Præsidenter  over 
Konferencer  er  ansvarlige  overfor  Missionspræsidenten,  der 
igen  er  ansvarlig  overfor  Kirkens  Hovedautoriteter. 

Det  foregaaende  er  fremsat  i  den  Hensigt  at  give  Tilfreds- 
hed og  Opmuntring,  og  ikke  fordi  der  eksisterer  nogen  iøjne- 
faldende Nødvendighed  for  at  sætte  Ting  i  Orden.  Arbejdet 
i  Missionernes  forskellige  Konferencer  og  Grene,  saavel  som 
i  de  lokale  Organisationer  er  i  god  Fremgang,  og  en  hjertelig 
Paaskonnelse  sendes  hermed  til  alle  vore  trofaste  og  dygtige 
Funktionærer. 

MISSIONSNYHEDER. 

Forflyttelse.  Ældste  Waldemar  L.  Jensen,  som  i  næslen  1 
Aar  har  præsideret  over  Esbjerg  Gren,  er  forflyttet  til  Koben 
havns  Konference  og  kaldet  til  at  præsidere  over  denne. 

Missionskontoret.  Ældste  Egert  M.  Larsen  er  beskikket  til 
at  assistere  ved  Sekretærarbejdet  i  Missionskontoret  fra  den 
1.  September.  Alle  Breve,  Rapporter  og  Pengeforsendelser 
bedes  vedblivende  adresseret  til  Missionspræsidenten. 

John  S.  Hansen, 
Missionspræsident. 


ET  PERSONLIGT  VIDNESBYRD. 

(Tale  af  Ældste   Orson  F.    Whitney   af  de  Tolvs  Raad,  holdt  ved 

Ungdomsforeningernes    Jubilæums-Konference    i    Salt    Lake    City 

den  7.  Juni  1925.) 

Et  amerikansk  Dagblad  indeholdt  for  ikke  længe  siden  en 
indsendt  Artikel,  fra  hvilken  jeg  citerer  følgende  Sætninger: 

»Columbus,  Ohio,  17.  Maj,  1925.  —  Den  Presbyterianske 
Kirkes  Generalforsamling,  der  i  Henseende  til  Kirkens  Le- 
delse svarer  til  de  Forenede  Staters  Kongres,  vil  sandsynlig- 
vis i  den  kommende  Uge  bestemme,  om  en  Præst  kan  ved- 
blive at  være  Præst,  dersom  han  svarer,  »jeg  véd  det  ikke«, 
eller  »jeg  tror  det  ikke«,  naar  han  bliver  spurgt  om  Jesus 
Kristus  virkelig  opstod  fra  Graven,  vandrede  paa  Søen  eller 
blev  født  af  en  Jomfru. 

Presbyterianerkirken  vil  mode  dette  Problem  med  to  be- 
stemte Grupper  staaende  stridslystne  hver  paa  sin  Side  af 
dette,  og  med  en  tredie  Gruppe  i  Midten.  Fundamentalisterne, 
der  anerkender  Bibelen  for  at  være  en  guddommelig  Opteg- 
nelse, erklærer,  at  Jesus,  for  at  være  Gud,  maa  være  alt- 
evnende,  i  Stand  til  at  udføre  ethvert  Mirakel  —  Universets 
almægtige  Gud.     Modernisterne,   eller   de   radikale   indenfor 

Præstestanden,  der  især  har  gjort  sig  bemærkede  i  New  York, 
paastaar  ikke,  at  Jesus  Kristus  ikke  gjorde  noget  Mirakel. 
De  erklærer  ikke,  at  han  vilde  være  ude  af  Stand  tii  at  udfore 
et  Nutidsmirakel,  om  han  havde  det  i  Sinde.  De  er  simpelt 
hen  i  Tvivl  om,  at  han  vilde  eller  kunde. 

Fundamentalisterne  hævder,  at  disse  andre  bor  holde  sig 
til  den  presbyterianske  Tro  som  den  er,  eller  nedlægge  deres 
Præstegerning  i  Kirken.  Modernisterne  betragter  sig  som  mere 
fremskredne  Tænkere  og  vil  have,  at  de  andre  skal  naa  op 
til  dem.  Og  Gruppen  i  Midten,  der  synes  at  hælde  lidt  til 
begge  Sider,  ønsker  fornemmelig  at  faa  dette  Sporgsmaal 
droftet  efter  Kirkens  Love  og  Læreregler,  og  er  imod  en  for 
summarisk  Behandling.« 

Saa  vidt  den  omtalte  Artikel. 

Paa  en  Tid,  da  Guddommeligheden  af  Verdens  Frelsers 
Personlighed  og  Mission  drages  i  Tvivl,  endog  af  mange 
indenfor  Kristendommen,  er  det  en  Glæde  at  kunne  konsta- 
tere, at  der  endnu  findes  »Tro  paa  Jorden«  —  Tro  paa  Jesus 
Kristus  som  Guds  Son,  som  den  jomfrufodte  Menneskehe- 
dens Frelser,  den  salvede  og  forudbeskikkede  Udsending  fra 
ham,  som  »saaledes  elskede  Verden,  at  han  gav  sin  Son  den 
enbaarne,  for  at  hver  den,  som  tror  paa  ham,  ikke  skal  for- 
tabes, men  have  et  evigt  Liv«.  (Joh.  3  :  16). 

Blandt  dem,  der  holder  fast  ved  denne  Overbevisning,  er 
de  Sidste-Dages  Hellige  eller  »Mormonerne«.  Og  i  Aften  ud- 
folder vi  vort  Baner,  bærende  dette  Aars  Valgsprog  for  de 
unge  Mænd  og  Kvinder  i  Zion:  »Et  personligt  Vidnesbyrd 
om  Jesu  Kristi  Guddommelighed. 

Et  saadant  Vidnesbyrd  kan  kun  komme  paa  én  Maade  — 
paa  Guds  Maade  og  ikke  paa  Menneskers.  Boger  kan  ikke 
give  det.  Skoler  kan  ikke  meddele  det.  Ingen  menneskelig 
Magt  kan  frembringe  det.  Dersom  det  modtages,  kommer  det 
som  en  Gave  fra  Gud  ved  direkte  og  umiddelbar  Aabenbaring 
fra  det  Hoje. 

Henvendt  til  sine  Apostle  sagde  Jesus:  »Men  I,  hvem  siger 
I,   at  jeg   er?«    Peter   svarede:    »Du   er   Kristus,   den   levende 

Guds  Son«.  Da  sagde  Jesus:  »Salig  er  du,  Simon  Jonas's  Son; 
thi  Kod  og  Blod  har  ikke  aabebaret  dig  det,  men  min  Fader, 
som  er  i  Himlene«.  (Matt.  16  :  15—17). 

Dette  var  Grundlaget  for  Peters  Vidnesbyrd  af  denne  Be- 
skaffenhed. De  hviler  alle  paa  den  samme  Grundvold. 

Vidnesbyrd  mener  det  samme  som  Beviser  og  kan  bestaa 
af  forskellige  Ting.  Frugterne  af  Evangeliets  forskellige  Ga- 
ver, Dromme,  Syner,  Profetier,  Tungemaalsgaven,  Helbre- 
delser og  andre  Tilkendegivelser  af  Guds  Aand  er  alle  saa- 
danne  Beviser  og  tjener  til  at  foroge  Vidnesbyrdet. 

Ivien  det  største  og  mest  overbevisende  af  alle  Vidnesbyrd 
er  Sjælens  Oploftelse  under  den  Helligaands  lysgivende 
Krafts  Indflydelse  —  Trosteren,  som  Frelseren  lovede  til  sine 
Disciple,  og  som  skulde  være  hos  dem  efter  hans  Bortgang 
for  at  minde  dem  om  forbigangne  Ting  og  vise  dem,  hvad  der 
skulde  ske  derefter,  kort  sagt,  den  skulde  tilkendegive  for 
dem  de  Ting,  der  horer  Gud  til  i  Fortid,  Nutid  og  Fremtid. 

Ved  den  Aand  og  ved  den  alene  kan  Mennesker  kende  Gud 
og  Jesus  Kristus,  som  han  har  sendt,  og  at  have  denne  Kund- 
skab og  handle  i  Overensstemmelse  med  den,  er  at  sikre  sig 
det  evige  Liv.  Ingen  storre  Ting  kan  komme  til  Mennesker  i 
Kodet  end  Kundskaben  om,  hvorledes  den  største  af  alle  him- 
melske Gaver  erholdes. 

For  at  kende  Gud  maa  Mennesket  kende  sig  selv,  maa  vide, 
hvorfra  han  kom,  hvorfor  han  er  her,  hvad  den,  der  sendte 
ham  her,  venter  af  ham,  hvor  han  gaar  hen,  naar  han  for- 
lader denne  Jord  og  hvad  der  venter  ham  i  det  store  hinsides. 
Den  Helligaand  er  den  Kilde,  hvorfra  denne  Kundskab  kan 
øses,  den  kosteligste,  som  Mennesker  kan  komme  i  Besiddelse 
af.  Ved  og  igennem  denne  kommer  Vidnesbyrdet  om,  at  Jesus 
Kristus  var  og  er  guddommelig. 

Et  saadant  Vidnesbyrd  havde  de  gamle  Patriarker  og  Pro- 
feter. De  var  ikke  fremmede  for  Evangeliet  og  dets  herlige 
Gaver.  Den  Helligaand  optraadte  ikke  for  første  Gang  paa 
denne  Planet  i  Jesu  og  hans  Apostles  Dage.  Menneskene 
havde  set  Gud  for  den  Tid  og  havde  nydt  hans  Aands  salige 


269 

Indflydelse  og  undergorende  Kraft.  Planlagt  i  Himlene  for 
denne  Jord  blev  dannet,  havde  Evangeliet  været  givet  til 
Menneskene  i  en  Række  Uddelinger  længe  for  det  blev  for- 
kyndt af  Apostlene  i  Tidernes  Midte. 

»Jeg  véd,  at  min  Forloser  lever«  —  den  retfærdige  Jobs 
Fryderaab,  der  banede  sig  Vej  frem  fra  Dybet  af  hans  haardt 
prøvede,  lidende  og  dog  taalmodige  Sjæl,  genlyder  fra  ti  tu- 
sinde Hjerter,  ja,  ti  tusinde  Gange  ti  tusinde  af  de  trofaste 
og  retfærdige,  hvis  guddommeligt  inspirerede  Vidnesbyrd  har 
lydt  gennem  Slægterne  fra  Adams  Dage  til  Joseph  Smiths. 
De  hellige  Skrifter  indeholder  talrige  Vidnesbyrd  om  Kristi 
Guddommelighed,  stadfæstede  ved  mangfoldige  Mirakler  og 
Undere. 

Men  selv  om  Kristus  ikke  havde  udfort  Mirakler  —  selv 
om  han  ikke  havde  vandret  paa  Soen,  ikke  havde  helbredet 
Syge,  uddrevet  onde  Aander,  givet  de  blinde  deres  Syn  og 
de  lamme  deres  Forlighed  eller  gjort  noget  andet  af  det,  som 
Mennesker  kalder  overnaturligt,  var  der  ikke  desforuden  no- 
get ved  ham,  der  bar  uomstodelige  Vidnesbyrd  om  hans 
Guddommelighed? 

Hvad  kunde  være  mere  guddommeligt  end  det  Liv,  der  blev 
levet  af  ham,  »som  drog  omkring  og  gjorde  vel«,  lærte  Men- 
nesker at  tilgive  deres  Fjender,  bede  for  deres  Forfølgere  og 
at  gore  mod  andre,  som  de  onskede,  at  andre  skulde  gøre 
imod  dem?  Og  viste  han  ikke  et  Eksempel  paa  guddommelig 
Hojmodighed,  da  han  midt  i  sine  Lidelser  paa  Korset  an- 
raabte  Himmelen  om  Naade  for  sine  Bodler?  »Fader,  tilgiv 
dem,  thi  de  véd  ikke,  hvad  de  gør«. 

Hvad  kunde  være  mere  guddommeligt  end  dette?  »Storre 
Kærlighed  har  ingen  end  denne,  at  han  sætter  sit  Liv  til  fer 
sine  Venner«.  Men  her  var  én,  som  kunde  give  sit  Liv  for 
sine  Fjender  saavel  som  for  sine  Venner.  Intet  Menneske 
kunde  gore  dette.  Kun  en  Gud  kunde  do  for  alle  Mennesker 
—  Fjender  saavel  som  Venner  —  og  denne  Handling  alene 
sætter  Guddommelighedens  Stempel  paa  Jesu  Kristi  Liv  og 
Mission. 

De  tolv  Apostle  var  hans  særlige  Vidner,  og  for  at  kunne 
være  dette  maatte  der  gives  dem  absolut  Vished  for,  at  han 
var,  hvad  han  udgav  sig  for.  Det  var  noget  ganske  nyt,  der 
blev  forlangt  af  dem.  De  skulde  vidne  om  hans  Opstandelse, 
men  der  havde  ikke  været  nogen  Opstandelse  paa  denne 
Planet  for  Kristus  kom  frem  af  Graven.  Han  var  »Første- 
groden af  de  hensovede«.  Disse  Apostle  maatte  vide  og  ikke 
blot  tro.  De  kunde  gaa  ud  i  Verden  og  sige:  »Vi  tror,  at  Jesus 
er  opstaaet  fra  de  dode  —  dette  er  vor  Mening,  vor  Anta- 
gelse«. Hvad  Indtryk  vilde  dette  have  gjort  paa  en  syndig 
og  ugudelig  Slægt?  Nej,  Tro  var  ikke  tilstrækkelig  i  dette 
Tilfælde.  De  maatte  vide  og  de  vidste,  thi  de  havde  set  og 
hort  ham,  og  havde  endog  folt  paa  ham,  at.  de  kunde  blive 
overbevist  om,  at  han  i  Sandhed  var  Opstandelsen  og  Livet. 
Det  var  deres  Ret  at  besidde  denne  Kundskab  paa  Grund  af 
deres  Missions  enestaaende  Beskaffenhed.  Men  af  Verden 
som  et  Hele  blev  det  krævet  at  tro  paa  Apostlenes  Vidnes- 
byrd angaaende  ham. 

En  af  de  Tolv  var  fraværende,  da  hans  Brodre  modtog 
deres  forste  Besog  af  den  opstandne  Forloser;  og  da  de  sagde 
til  ham:  »Vi  har  set  Herren«,  sagde  Thomas:  »Uden  jeg  faar 
set  Naglegabet  i  hans  Hænder  og  stikker  min  Haand  i  hans 
Side,  vil  jeg  ingenlunde  tro«.  Ugen  efter  viste  Frelseren  sig 
for  Thomas,  sigende:  »Ræk  din  Finger  hid,  og  se  mine  Hæn- 
der, og  ræk  din  Haand  hid,  og  stik  den  i  min  Side,  og  vær 
ikke  vantro,  men  troende«.  »Min  Herre  og  min  Gud«,  udbrod 
Tvivleren  og  var  overbevist.  (Joh.  20  :  24 — 28). 

Thomas  er  bleven  dadlet  for  at  have  forlangt  at  se  og  fole 
for  han  vilde  tro.  Hvorvidt  han  ved  sin  Tvivlen  har  syndet 
eller  ej,  agter  jeg  ikke  at  fremsætte  nogen  Mening  om,  men 
saa  meget  synes  at  være  givet:  Han  havde  Ret  til  en  person- 
lig Tilkendegivelse  af  Herren,  som  de  ovrige  Apostle  —  Retten 
til  at  komme  i  Forbindelse  med  ham,  om  hvis  Opstandelse 
han  skulde  bære  Vidnesbyrd.  De  andre  havde  set  og  hort  — 
rimeligvis  ogsaa  folt,  thi  Jesus  gav  dem  dette  Privilegium. 
Hvorfor  skulde  saa  Thomas  ikke  have  den  samme  Oplevelse? 

Hvad  andet  kunde  fuldtud  gore  ham  skikket  til  at  vare  et 
særligt  Vidne  om  Opstandelsen? 

Det  er  saligt  at  tro  uden  at  have  set  eftersom  Udøvelsen 
af  Tro  giver  aandelig  Udvikling,  et  af  de  store  Formaal  med 
Menneskets  Jordeliv;  Kundskab  derimod  ophæver  Troen,  for- 
hindrer dens  Udovelse  og  derved  ogsaa  denne  aandelige  Ud- 
vikling. »Kundskab  er  Magt«,  og  alle  Ting  vil  blive  kendt, 
naar  det  rette  Tidspunkt  kommer.  Men  forhastet  Kundskab 
—  Kundskab  erhvervet  paa  et  for  tidligt  Trin  —  vilde  være 
skadelig  baade  for  Fremgang  og  Lykke.  Dette  Tilfælde  med 
Apostlene  var  en  Undtagelse.  De  var  i  en  ejendommelig  Stil- 
ling. Det  var  aldeles  nødvendigt  for  dem  at  vide  for  at  deres 
mægtige  Vidnesbyrd  kunde  faa  den  fornødne  Kraft  og  Virk- 
ning. 

Og  dog,  selv  i  dette  Tilfælde,  maatte  der  noget  mere  til  end 
blot  at  se  med  Øjet,  høre  med  Øret  og  røre  med  Hænderne 
for  at  være  i  Stand  til  at  bære  Vidnesbyrd  om  Kristi  Gud- 
dommelighed. Peter  vidste  før  Opstandelsen,  at  Jesus  var 
Kristus,  den  levende  Guds  Son,  vidste  det  formedelst  gud- 
dommelig Aabenbaring,  og  hans  Brødre  blandt  de  Tolv  til- 
kom det  at  have  den  samme  Kundskab,  modtaget  fra  den 
samme  Kilde. 

At  noget  mere  end  hans  blotte  Tilkendegivelse  for  dem  i 
sit  opstandne  Legeme  var  nødvendigt  for  at  gore  dem  skik- 
kede til  deres  Gerning,  fremgaar  af  den  Kendsgerning,  at 
efter  saaledes  at  have  set  ham,  og  han  havde  givet  dem  Be- 
falingen til  at  »gaa  ud  i  al  Verden  og  prædike  Evangeliet  for 
al  Skabningen«,  blev  det  dem  paalagt  at  forblive  i  Jerusalem 
indtil  de  var  blevne  iførte  Kraft  fra  det  Høje.  De  adlød,  og 
denne  Kraft  kom  over  dem  fra  Himmelen  »som  en  Lyd  af  et 
fremfarende  vældigt  Vejr«.  »Tunger  som  af  Ild  fordelte  sig 
og  satte  sig  paa  hver  enkelt  af  dem.  Og  de  blev  alle  fyldt  med 
den  Helligaand,  og  de  begyndte  at  tale  i  andre  Tungemaal, 
efter  hvad  Aanden  gav  dem  at  udsige«.  (Ap.  Ger.  2:2 — 4). 

(Fortsættes.) 

HIMMELSKE  FADER,  NAADENS  GUD. 

(Mell.  Songs  of  Zion,  Nr.  92). 

Himmelske  Fader,  Naadens  Gud, 
Skabelsens  Herre,  Livets  Rod; 
Du  har  mig  sendt  til  Jorden  ned, 
Givet  mig  af  din  Kærlighed; 
Du  har  mig  lært  at  søge  dig, 
Og  du  vil  aldrig  svigte  mig. 

Kor: 
Kære  Fader,  Himmelens  Herre, 
Evighedens  Fyrste,  priset  være  Herrens  Navn. 

Naadige  Frelser,  du  Guds  Lam, 
Du,  som  har  sonet  for  min  Skam, 
Leved  paa  Jorden  uden  Synd, 
Doden  paa  Korset  var  din  Løn. 
Derved  du  gav  mig  Liv  og  Fred, 
Viste  mig  Vej  til  Salighed. 

Hellige  Engle,  sendt  af  Gud, 
Bragte  til  Jorden  Sandheds  Bud, 
Forte  mig  ind  paa  Frelsens  Sti, 
Ledte  mig  frem  og  stod  mig  bi. 
Derfor  hans  Pris  jeg  her  frembær  — 
Tak  til  min  Gud  og  Frelser  kær. 

J.  S.  H. 

